Diari Oficial de la Generalitat Valenciana


Sumari del DOGV 4070, del 23-08-2001 (2001/7850)

Bases que han de regir les convocatòries, mitjançant el procediment selectiu d'oposició, per a la contractació laboral indefinida de professors de l'Orquestra de València en les especialitats i places que s'especifiquen.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4070

Data del DOGV
:   23-08-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/7850


Data del document
:   25-07-2001

Organisme emissor
:   Palau de la Música, Congressos i Orquestra de València, OAMV

Tipus de document
:   Convocatòria

Descriptors 

:   * València
    * música
    * professió artística
    * concurs administratiu

Bases que han de regir les convocatòries, mitjançant el procediment selectiu d'oposició, per a la contractació laboral indefinida de professors de l'Orquestra de València en les especialitats i places que s'especifiquen. [2001/F7850]
  
La presidenta de l'organisme autònom municipal, per Resolució número 439/2001, de 25 de juliol de 2001, ha disposat:
  
Primer
  
Aprovar les bases que han de regir les convocatòries per a la contractació laboral indefinida de professors de l'Orquestra de València en les especialitats i places que s'especifiquen en l'annex número I de les dites bases, adjuntes al present anunci.
  
Segon
  
Efectuar la convocatòria que prové de l'oferta d'ocupació pública, de conformitat amb les bases referides, pel sistema selectiu d'oposició, respecte a les places de professors superiors de música en les especialitats de:
  
Professor d'oboè (1), professor de trompa (2), professor de trompeta (1), professor de trombó (1), professor de tuba (1), professor de timbal-percussió (1), professor de contrabaix (2), professor de violí (3), per a l'Orquestra de València.
  
Bases de la convocatòria per a l'ocupació de places vacants mitjançant la contractació amb caràcter laboral fix de professors superiors de música per a l'Orquestra de València, adscrita a l'Organisme Autònom Municipal Palau de la Música, Congressos i Orquestra de València, mitjançant el procediment selectiu d'oposició.
  
1. Normes generals
  
Places màximes a proveir
  
El tribunal no podrà declarar que han superat el procés selectiu un nombre d'aspirants superior al de places convocades.
  
Es reservaren el 3% de les places objecte de la convocatòria a persones discapacitades amb un grau de minusvalidesa superior al 33%.
  
2. Requisits dels aspirants
  
Per a ser admés al present procés selectiu per a accés a la funció pública local serà necessari:
  
a) Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre d'aquesta o de qualsevol d'aquells estats a què, en virtut de tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el tractat constitutiu de la Unió Europea.
  
Estrangers: el contracte que se celebre, d'acord amb allò que s'ha establit en la legislació vigent, estarà supeditat a la concessió o renovació, si és procedent, del corresponent permís de treball, havent de presentar els interessats, específicament:
  
- Els títols exigits que acrediten haver obtingut la revalidació i homologació d'aquests, si és procedent.
  
- Fotocòpia del passaport en vigor.
  
b) Tenir complits els 18 anys d'edat i no excedir de 55 anys. Només als efectes de l'edat màxima, es compensarà el límit amb els serveis prestats anteriorment en l'administració local.
  
c) Estar en possessió del títol de professor superior de música en l'especialitat corresponent o equivalent, o en condicions d'obtenir-lo en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant mitjançant un certificat expedit a l'efecte per l'administració competent en cada cas.
  
d) Posseir la capacitat física i psíquica necessària per a l'acompliment de les funcions dels llocs de treball afectats.
  
e) No haver sigut separat mitjançant expedient disciplinari del servei de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
3. Forma i termini de presentació d'instàncies
  
Les instàncies per a sol·licitar prendre part en la present convocatòria es dirigiran a l'Organisme Autònom Municipal Palau de la Música, Congressos i Orquestra de València, passeig de l'Albereda, 30, i es presentaran en el Registre General d'Entrada d'aquest, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, i es podrà utilitzar la instància model que es facilitaran els serveis administratius del Palau, situat al passeig de l'Albereda, 30, planta primera, durant un termini de 20 dies hàbils a partir de l'endemà de la publicació de l'extracte d'aquesta convocatòria en el Boletín Oficial del Estado.
  
A la instància haurà d'ajuntar:
  
- Fotocòpia del document nacional d'identitat o passaport.
  
- Còpia del resguard d'ingrés bancari de l'abonament dels drets d'examen que es fixa en la suma de 6.500 pessetes, que s'haurà d'ingressar directament o per transferència en Bancaixa, Urbana Institucions (carrer Pintor Sorolla, València), número de compte 2077-0735-883100162880. Podrà adjuntar-se, si és procedent, resguard del gir postal o telegràfic de l'abonament.
  
En els resguards indicats haurà de fer-se constar la convocatòria a què correspon l'ingrés.
  
L'import dels citats drets d'examen només serà tornat als que no siguen admesos al procediment selectiu per falta d'algun dels requisits exigits per a prendre part en la convocatòria.
  
4. Admissió dels aspirants
  
Per a ser admés a les proves selectives n'hi haurà prou que els interessats manifesten en les seues instàncies complir totes les condicions exigides referides a la data d'expiració del termini de presentació d'instàncies.
  
Expirat aquest, per resolució, en el termini d'un mes, ampliable en els supòsits previstos en la Llei 30/1992, es declararà aprovada la llista d'admesos i exclosos, la qual es publicarà en el Butlletí Oficial de la Província de València, i s'indicarà el termini de 10 dies per a esmena de defectes pels aspirants exclosos.
  
Així mateix, en el dit termini els interessats podran presentar qualsevol reclamació pertinent. Si no es produïra cap reclamació, suggeriment o petició d'esmena, la resolució provisional esdevindrà definitiva automàticament. En altre cas, resoltes les reclamacions i esmenes es donarà publicitat d'això a través de la publicació en el Butlletí Oficial de la Província de València i al tauler d'anuncis de l'organisme autònom municipal.
  
D'aquest i junt amb les llistes citades es fixarà la data, lloc i hora de la prova a realitzar pels interessats.
  
5. Òrgan de selecció
  
Els exercicis a realitzar en la prova seran jutjats per un òrgan de selecció que estarà integrat per les persones que a continuació es detallen, totes elles amb veu i vot.
  
- Presidenta titular: la presidenta del Palau de la Música, Congressos i Orquestra de València.
  
- President suplent: el sotsdirector del Palau en qui delegue la presidenta.
  
- Secretari titular: el secretari general de l'Organisme Autònom Municipal Palau de la Música i Congressos de València.
  
- Secretari suplent: el funcionari amb habilitació de caràcter nacional, subescala de secretaria de l'Ajuntament de València, en qui delegue el secretari titular.
  
Vocals
  
- Titular: un funcionari de carrera de l'Ajuntament de València, amb titulació igual o superior a la requerida per a la plaça que es convoca.
  
- Suplent: un funcionari de carrera de l'Ajuntament de València, amb titulació igual o superior a la requerida per a la plaça que es convoca.
  
- Titular: un funcionari de carrera de l'Ajuntament de València, amb titulació igual o superior a la requerida per a la plaça que es convoca.
  
- Suplent: un funcionari de carrera de l'Ajuntament de València, amb titulació igual o superior a la requerida per a la plaça que es convoca.
  
- Titular: un representant de la Generalitat Valenciana, amb titulació igual o superior a la requerida per a la plaça que es convoca i pertanyent a la mateixa àrea de coneixement.
  
- Suplent: un representant de la Generalitat Valenciana, amb titulació igual o superior a la requerida per a la plaça que es convoca i pertanyent a la mateixa àrea de coneixement.
  
- Titular: un representant del Consell d'Administració de l'Organisme Autònom Municipal Palau de la Música, Congressos i Orquestra de València, designat per la presidenta de l'ens autònom.
  
- Suplent: un representant del Consell d'Administració de l'Organisme Autònom Municipal Palau de la Música, Congressos i Orquestra de València, designat per la presidenta de l'ens autònom.
  
- Titular: un representant del Comité d'Empresa amb titulació igual o superior a la requerida per a la plaça que es convoca.
  
- Suplent: un representant del Comité d'Empresa amb titulació igual o superior a la requerida per a la plaça que es convoca.
  
- Titular: un concertino de l'orquestra de València.
  
- Suplent: un professor de l'orquestra de València.
  
- Titular: un concertino de l'orquestra de València.
  
- Suplent: un professor de l'orquestra de València.
  
- Titular: un solista o ajuda de solista de l'instrument objecte de la plaça convocada.
  
- Suplent: un professor de l'orquestra de València.
  
- Titular: un solista o ajuda de solista de l'instrument objecte de la plaça convocada.
  
- Suplent: un professor de l'orquestra de València.
  
L'òrgan de selecció, a requeriment de la Presidència, podrà estar assistit pel director titular de l'Orquestra de València, i fins i tot per la resta dels membres d'aquesta que es considere oportú, com a especialista en l'assessorament per a la formulació i qualificació de les proves previstes en la convocatòria.
  
El nomenament com a membre d'aquest tribunal es farà públic en el Butlletí Oficial de la Província de València i al tauler d'anuncis del Palau de la Música.
  
El tribunal no podrà constituir-se ni actuar sense l'assistència, com a mínim, de la meitat més un dels seus membres titulars o suplents, indistintament.
  
Als efectes del que disposa l'annex IV del Real Decret 236/1988, de 4 de març, el tribunal que actua en aquesta prova selectiva tindrà la categoria primera de les recollides en aquell, tant respecte de les assistències dels membres del tribunal com dels seus assessors i col·laboradors.
  
Els membres del tribunal podran ser recusats pels aspirants de conformitat amb el que preveuen els articles 28 i 29 de la Llei 30/1992. L'òrgan de selecció queda autoritzat per a resoldre els dubtes que es presenten, i prendre els acords necessaris per al bon ordre del procés selectiu, en tot allò no previst en les presents bases.
  
6. Calendari
  
La data, hora i lloc de celebració de l'exercici únic s'anunciarà en la publicació de la resolució que aprove la llista d'admesos i exclosos que es refereix la norma quarta anterior.
  
7. Ordre d'intervenció dels aspirants. Identificació
  
El procés selectiu tindrà lloc en un termini no inferior de 15 dies hàbils següents a la publicació de la resolució a què es refereix la base 4.
  
Els aspirants seran convocats per a l'exercici únic en una única crida. La no-presentació d'un aspirant a qualsevol dels apartats de l'exercici únic en el moment de ser cridat, determinarà automàticament el decaïment del seu dret a participar en el referit exercici, i quedaran exclosos en conseqüència del procediment selectiu.
  
L'ordre d'intervenció dels aspirants serà determinat per un sorteig realitzat en presència dels mateixos opositors i moments abans del començament de l'exercici únic.
  
El tribunal podrà requerir als aspirants, en qualsevol moment, que acrediten la seua identitat.
  
8. Relació d'aprovats
  
Finalitzada la prova selectiva, el tribunal farà pública la relació d'aspirants aprovats, si n'hi haguera, per ordre de puntuació aconseguida, i elevarà la dita relació a l'òrgan competent, i remetrà així mateix l'acta de la ultima sessió, sense que puga declarar que ha superat el present procediment selectiu un nombre d'aspirants superior al de places convocades.
  
9. Presentació de documents
  
Els aspirants proposats pel tribunal hauran d'aportar davant dels serveis administratius del Palau de la Música, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en la norma segona de la present convocatòria.
  
Els aspirants que tingueren la condició de funcionaris de carrera quedaran exempts de justificar documentalment les condicions generals a què es refereix la base 2 que ja hagueren sigut provades per a obtenir el seu anterior nomenament. En tot cas, hauran de presentar original o fotocòpia compulsada del seu nomenament com a funcionari de carrera i el títol acadèmic exigit.
  
Els qui dins del termini indicat, i excepte cas de força major, no presentaren la documentació o d'aquesta es deduïra que manquen d'algun dels requisits exigits, no podran ser anomenats com a contractats laborals, i es donarà lloc a la invalidesa de l'actuació de l'interessat i la nul·litat subsegüents dels actes del tribunal respecte a aquest, sense perjuí de la responsabilitat en què poguera haver incorregut per falsedat en la seua instància.
  
10. Formalització del contracte
  
Complits els requisits precedents s'efectuarà el nomenament dels aspirants proposats, els quals hauran de prendre possessió del càrrec en el termini de 30 dies, a comptar des de l'endemà d'aquell en què els siga notificat el nomenament, per a un període de pràctiques no superior a sis mesos, que serà avaluable amb la qualificació d'apte o no apte, pel mateix tribunal convocat i reunit a l'efecte.
  
La qualificació de no apte donarà lloc a l'eliminació de l'aspirant, i el tribunal podrà elevar proposta, si és procedent, a favor del successiu aspirant, que en el seu moment va superar la puntuació de 20 o més punts, i se seguiran amb aquest els tràmits anteriorment referenciats amb nomenament de període de pràctiques.
  
11. Publicació
  
Les presents bases es publicaran en el Butlletí Oficial de la Província de València, i en el Diari Oficial de la Generalitat Valenciana, i l'anunci de la convocatòria en extracte en el Boletín Oficial del Estado.
  
12. Qualificació de l'exercici
  
a) Es qualificarà l'exercici que figura en el present annex fins a un màxim de 35 punts, sent eliminats els aspirants que no aconseguisquen un mínim de 17,5 punts en aquest.
  
El tribunal queda facultat per a la determinació del nivell mínim exigit per a l'obtenció de la dita qualificació, de conformitat amb el sistema de valoració que s'adopte en cada apartat de l'exercici únic.
  
b) Qualificació definitiva.
  
La qualificació definitiva dels aspirants que hagueren superat l'exercici estarà determinat per la suma de les qualificacions parcials. En els supòsits de puntuacions iguals els empats es resoldran atenent la major puntuació de l'apartat primer de l'exercici únic (obra obligada), i si persistira aquest es resoldrà a favor de l'aspirant de major puntuació de l'apartat tercer de l'exercici únic (obra de lliure elecció).
  
Annex I
  
Places convocades
  
- 1 plaça de professor d'oboè.
  
- 2 places de professor de trompa.
  
- 1 plaça de professor de trompeta.
  
- 1 plaça de professor de trombó.
  
- 1 plaça de professor de tuba.
  
- 1 plaça de professor de timbal-percussió.
  
- 2 places de contrabaix.
  
- 3 places de violí.
  
Annex II
  
Exercici únic
  
Primera part
  
i) Consistirà en la interpretació de l'obra obligada, que s'especifica en l'annex III. Els opositors hauran d'acudir amb el seu propi acompanyant al piano. Aquest apartat puntuarà de 0 a 10 punts, i quedarà eliminat qui no aconseguisca un mínim de 5 punts.
  
Segona part
  
ii) Consistirà en la interpretació de passatges d'orquestra, els quals s'anunciaran als aspirants amb 15 dies naturals d'antelació al començament de l'exercici únic.
  
Aquest apartat puntuarà de 0 a 20 punts, i quedarà eliminat qui no aconseguisca un mínim de 10 punts.
  
Tercera part
  
iii) Consistirà en la interpretació d'una obra de lliure elecció, d'època i estil diferent de l'obra obligada a què es fa referència en la primera part. Els opositors facilitaran al tribunal 10 còpies de la partitura a interpretar. Aquest apartat puntuarà de 0 a 5 punts, i quedarà eliminat qui no aconseguisca un mínim de 2,5 punts.
  
El tribunal, en qualssevol de les parts d'aquest exercici únic, podrà determinar l'eliminació de l'aspirant quan no aconseguisca el nivell requerit o un grau d'insuficiència que així es determine.
  
Es comunicarà als aspirants al final de cada una de les parts de l'exercici el corresponent resultat a efectes eliminatoris de l'accés a la següent part, així com la continuïtat en la realització de les altres parts de l'exercici que estigueren pendents.
  
Annex III
  
Relació d'obres per a la part primera de l'exercici únic (obra obligada), per a les especialitats que segueixen:
  
1. Oboè: W.A. Mozart. Concert per a oboè i orquestra.
  
2. Trompa: W.A. Mozart. Concert per a trompa i orquestra número 4 en mi bemoll.
  
3. Trompeta: J. Haydn. Concert en mi bemoll per a trompeta i orquestra (Obligatori amb trompeta en do).
  
4. Trombó: L. Grhondal. Concert per a trombó i orquestra.
  
5. Tuba: E. Gregson. Concert per a tuba i orquestra.
  
6. Timbal/Percussió: A. Jolivet. Concert per a percussió i orquestra.
  
7. Contrabaix: G. Bottesini. Concert número 2 en si menor.
  
8. Violí: W.A. Mozart. Concert 3, 4 o 5 per a violí i orquestra (primer i segon temps).
  
Cosa que es comunica perquè se'n prenga coneixement general i als efectes oportuns.